આ ચૂંટણીમાં ઈવીએમનો મુદ્દો પણ છવાયેલો રહ્યો. બે તબક્કામાં મતદાન થયું હતું ત્યારે પણ બ્લૂટૂથ કે પછી વાઈફાઈ દ્વારા ઈવીએમ હેક કરવાના પ્રયાસ થઈ રહ્યા હોવાની અનેક ફરિયાદો મળી હતી. જોકે, તપાસ બાદ જાણવા મળ્યું હતું કે આ ફરિયાદોમાં કોઈ તથ્ય નહોતું. પાટીદાર નેતા હાર્દિક પટેલે પણ મતદાન પૂર્ણ થયા બાદ ઈવીએમ હેક કરાઈ રહ્યા છે કે તેની સાથે છેડછાડ કરાઈ રહી છે તેવા દાવા કરતા ટ્વીટ કરી ચર્ચા જગાવી હતી.